**NOTĂ DE ÎNTEMEIERE**

**la proiectul Ordinului Ministerului Finanțelor privind aprobarea formularului-tip Forma IALS18 privind salariul şi alte plăţi efectuate de către angajator în folosul angajaţilor, precum şi plăţile achitate rezidenţilor din alte surse de venit decât salariul şi impozitul pe venit reţinut din aceste plăţi şi Modul de completare a acestuia**

Proiectul Ordinului nominalizat a fost elaborat în vederea aducerii în concordanță a acestuia cu modificările și completările operate la Codul fiscal și la Legea pentru punerea în aplicare a titlurilor I și II ale Codului Fiscal nr.1164-XIII din 24 aprilie 1997 *(Legea cu privire la modificarea și completarea unor acte legislative nr.178 din 26 iulie 2018 (Monitorul Oficial al Republicii Moldova, 2018, nr.309-320, art.496).*

Dat fiind faptul că a fost abrogat art.24 alin.(11) din Legea pentru punerea în aplicare a titlurilor I și II ale Codului Fiscal nr.1164-XIII din 24 aprilie 1997, care acorda dreptul contribuabililor de a beneficia de scutirile stipulate din art.33-35 din Codul fiscal nefolosite în anul precedent, a apărut necesitatea de elaborare a unui nou formular-tip privind salariul şi alte plăţi efectuate de către angajator în folosul angajaţilor, precum şi plăţile achitate rezidenţilor din alte surse de venit decât salariul şi impozitul pe venit reţinut din aceste plăţi şi Modul de completare a acestuia (Forma IALS18).

În aceiași ordine de idei, întru administrarea mai eficientă a persoanelor întreținute, a fost necesară divizarea acestora după categoria scutirii prin completarea în Informația privind persoanele întreținute cu o col. nouă (Codul fiscal al persoanei întreținute pentru care se acordă categoria scutirii H).

Totodată, în conformitate cu prevederile art.49 din Legea pentru punerea în aplicare a titlurilor I și II ale Codului Fiscal nr.1164-XIII din 24 aprilie 1997, perioadă de prezentare a Notei de informare (Forma IALS18) a perioadei fiscale 2018 este etapa II, care începe cu 1 octombrie pînă la 31 decembrie 2018.

Prin urmare, aprobarea proiectului nominalizat va permite aducerea în concordanță modificările și completările operate la Codul fiscal și la Legea pentru punerea în aplicare a titlurilor I și II ale Codului fiscal nr.1164 din 24 aprilie 1997, va favoriza o eficientizare în administrarea persoanelor întreținute, precum și o claritate în prezentarea Notei de informare (Forma IALS18) agenților economici.

**Secretar de stat Veronica SIREȚEANU**